b"\n_START_ARTICLE_\nPamela Anderson\n_START_SECTION_\nKarriere\n_START_PARAGRAPH_\nAnderson ble verdenskjent for sin rolle som C. J. Parker i TV-serien Baywatch. Hun har senere opptr\xc3\xa5dt p\xc3\xa5 film, i TV-serier og som Playboy-modell. Hun ble kjent som den f\xc3\xb8rste kanadieren f\xc3\xb8dt etter at Canada hadde feiret sitt 100-\xc3\xa5rsjubileum, hvilket senere viste seg \xc3\xa5 ikke stemme._NEWLINE_Anderson ble \xc2\xaboppdaget\xc2\xbb i 1989 p\xc3\xa5 en kanadisk fotballkamp. Hun satt p\xc3\xa5 tribunen i en Labatts \xc3\xb8l-skjorte, og da bildet hennes ble vist p\xc3\xa5 storskjermen begynte kanadiske publikum \xc3\xa5 klappe for den pene piken de s\xc3\xa5. Hun ble leid inn av Labatts for \xc3\xa5 reklamere for produktene deres, og ikke lenge etterp\xc3\xa5 var hun avbildet i Playboy._NEWLINE_Anderson giftet seg med rockestjernen Tommy Lee, kjent som trommeslager i bandet M\xc3\xb6tley Cr\xc3\xbce, etter \xc3\xa5 ha kjent ham i kun 96 timer. Paret s\xc3\xb8kte om skilsmisse to ganger, f\xc3\xb8r de tidlig i 1998 endelig gjorde det slutt. Sammen har de barna Brandon og Dylan._NEWLINE_Anderson har hatt hovedrollen i TV-serien V.I.P., og hun har hatt stemmen til hovedrollen i MTV-serien Stripperella._NEWLINE_En pornografisk film med Anderson og Tommy Lee ble stj\xc3\xa5let fra hjemmet deres, og hendelsen fikk stor oppmerksomhet da filmen etter kort tid kunne lastes ned fra Internett. Anderson saks\xc3\xb8kte et Internettfirma som distribuerte videoen, og enkelte mediakilder rapporterte at det ble inng\xc3\xa5tt et forlik med en ramme i st\xc3\xb8rrelsesorden 10 millioner dollar._NEWLINE_Anderson var Playboys \xc2\xabPlaymate\xc2\xbb i februar 1990._NEWLINE_I august 2010 var Anderson med i en reklamefilm for elektrokjeden Lefdal Elektromarked, hvor hun spiller mot \xc2\xabHotel C\xc3\xa6sar\xc2\xbb-akt\xc3\xb8ren, Even Rasmussen.\n_START_SECTION_\nDyrenes rettigheter\n_START_PARAGRAPH_\nI 1999, mottok Anderson Linda McCartney-prisen for beskyttere av dyrenes rettigheter._NEWLINE_I 2001, lanserte Anderson et brev som st\xc3\xb8ttet PETAs boikott av Kentucky Fried Chicken der hun skrev, \xc2\xabWhat KFC does to 750 million chickens, each year, is not civilized or acceptable.\xc2\xbb_NEWLINE_I 2003, strippet Anderson for PETAs \xc2\xabI'd Rather Go Naked Than Wear Fur\xc2\xbb-kampanje"